Jabarkan Punca ia tenggelam dari Kapal Vasa dalam bahasa melayu

Vasa tenggelam kerana ia mempunyai kestabilan awal yang sangat sedikit, yang boleh dianggap sebagai penentangan untuk terbalik akibat tekanan angin atau gelombang yang bertindak pada badan kapal. Puncanya adalah pengagihan jisim dalam struktur badan dan pemberat, senjata, bekalan, dan objek lain yang dimuatkan di atas kapal meletakkan berat terlalu tinggi di dalam kapal. Pusat graviti kapal adalah terlalu tinggi, dan dengan itu ia mengambil tenaga yang sangat sedikit untuk menyebabkan kapal terbalik, dan tidak ada gerakan pembetulan, daya yang cuba membetulkan kedudukan kapal kembali pada kedudukan tegak. Punca kapal itu memiliki pusat graviti yang tinggi bukan disebabkan oleh senjata api. Kesemua ini lebih sedikit daripada 60 tan, atau kira-kira 5% daripada jumlah sesaran kapal yang berisi penuh. Ini merupakan berat yang yang agak ringan dan sepatutnya mampu ditahan dalam kapal saiz ini. Masalahnya ialah dalam pembinaan badan kapal itu sendiri. Bahagian badan kapal di atas garis air terlalu tinggi dan berat berbanding dengan jumlah badan di dalam air. Bilik utama di geladak adalah lebih tinggi daripada yang diperlukan untuk kru yang rata-rata hanya 1.67 meter (5 kaki 5½ inci), dan dengan itu berat geladak dan senjata yang ia bawa adalah jauh lebih tinggi dari paras air berbanding apa yang diperlukan. Di samping itu, tiang geladak dan tiang pendukungnya terlalu besar dan terlalu rapat berbanding dengan beban yang ia tanggung, dengan itu ia menyumbang lebihan berat kepada bahagian atas yang sudah tinggi dan berat.

Penggunaan sistem pengukur yang berlainan pada kedua-dua belah kapal menyebabkan jisimnya diedarkan secara asimetrik, lebih berat di sebelah kanan. Ketika pembinaan ukuran kaki Sweden dan ukuran kaki Amsterdam digunakan oleh pasukan yang berlainan. Ahli arkeologi telah menemui empat pembaris yang digunakan oleh pekerja yang membina kapal tersebut. Dua dikalibrasi menurut ukuran kaki Sweden, yang mempunyai 12 inci, manakala dua lagi menurut ukuran kaki Amsterdam, yang mempunyai 11 inci.

Sungguhpun peralatan matematik untuk mengira atau meramalkan kestabilan masih lebih dari satu abad di masa akan datang, dan idea ilmiah abad ke-17 mengenai bagaimana kelakuan kapal di dalam air adalah sangat cacat, mereka yang terbabit dengan pembinaan dan pelayaran kapal untuk tentera laut Sweden memiliki pengetahuan mendalam mengenai daya yang bertindak dan hubungan antara mereka. Pada bahagian terakhir inkues yang diadakan selepas Vasa tenggelam, sekumpulan pakar pembina kapal dan pegawai tentera laut kanan ditanya pendapat mereka tentang mengapa kapal itu tenggelam. Perbincangan dan kesimpulan mereka menunjukkan dengan jelas bahawa mereka tahu apa yang telah berlaku, dan keputusan mereka disimpulkan dengan jelas oleh salah seorang kapten, yang mengatakan bahawa kapal itu tidak mempunyai cukup 'perut' untuk menampung binaan berat bahagian atas.

Reka bentuk kapal belum lagu satu sains, tetapi merupakan proses empirikal berdasarkan pengalaman dan bukannya pengiraan. Mengimbangi keperluan ketenteraan untuk kuasa tembakan dengan keperluan maritim untuk mampu layar mengakibatkan beberapa tolak ansur yang tidak akan melepasi piawaian moden untuk kestabilan. Kapal dengan dua geladak meriam merupakan usul yang lebih mencabar, kerana barisan bukaan merian bawah terpaksa amat hampir dengan paras air, dan terdapat banyak berat yang tidak dapat dielakkan dibawa di atas paras air. Salah satu penyelesaian yang menjadi kebiasaan ialah persenjataan bertingkat, di mana senjata di geladak atas semakin ringan. Seperti persenjataan, dengan 24 poun pada geladak meriam bawah dan 12 poun di geladak meriam atas, dipertimbangkan bagi Vasa pada tahun 1627, tetapi akhirnya rancangan persenjataan itu kembali kepada keinginan asal raja 24-poun pada kedua-dua dek. Saudara kapal Vasa, Applet, telah menukar meriam 24 poun di geladak meriam atas berubah kepada 12 poun awal kerjayanya, mungkin dalam usaha untuk meningkatkan kestabilannya.

Vasa mungkin tidak tenggelam pada 10 Ogos 1628, sekiranya kapal itu telah berlayar dengan bukaan meriam ditutup. Kapal dengan beberapa barisan meriam biasanya terpaksa berlayar dengan tahap terendah tertutup, kerana daya angin di layar biasanya akan mendorong kapal sehingga bukaan meriam di bawah berada di bawah air. Atas sebab ini, penutup bukaan meriam dengan penebat berganda direka untuk menutup dengan cukup baik bagi menghalang sebahagian besar air dari masuk. Kapten Söfring Hansson telah mengarahkan geladak kapal bawah kanan ditutup apabila kapal mula dimasuki air, tetapi ketika itu sudah terlambat. Jika dia telah melakukannya sebelum belayar, Vasa mungkin tidak tenggelam pada hari itu.